
AVIZ
asupra propunerii legislative privind instituirea zilei de 21 aprilie - ziua naţională a luptei împotriva traficului ilicit de mărfuri 


	În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei pentru administraţie publică şi amenajarea teritoriului  care este sesizată în fond, cu propunerea legislativă privind instituirea zilei de 21 aprilie - ziua naţională a luptei împotriva traficului ilicit de mărfuri, transmisă cu adresa nr. P.L.x. 23/2019 din 6 februarie  2019, înregistrată la comisie sub nr.4c-3/22 din 7 februarie 2019.
	Senatul, în calitate de primă Cameră sesizată, respinge propunerea legislativă în şedinţa din 4 februarie 2019.
	Consiliul economic şi social, în şedinţa din 02.10.2018 avizează nefavorabil proiectul de act normativ.
	Consiliul Legislativ, cu avizul nr.996/17.10.2018, avizează favorabil propunerea legislativă, cu observaţii şi propuneri.
	Propunerea legislativă are ca obiect de reglementare instituirea zilei de 21 aprilie – Ziua naţională a luptei împotriva traficului ilicit de mărfuri. Conform expunerii de motive, aceasta va contribui la informarea şi conştientizarea cetăţenilor şi a autorităţilor publice cu privire la efectele  grave generate de acest fenomen. 
	Examinarea proiectului de Lege a avut loc în şedinţa comisiei din 19 februarie 2019.
	Membrii comisiei au hotărât, cu majoritate de voturi, avizarea favorabilă a propunerii legislative.
	Prin obiectul de reglementare şi conţinutul său, proiectul de lege face parte din categoria    legilor ordinare.
[bookmark: _GoBack]	În conformitate cu prevederile art.75 din Constituţia României, republicată, şi ale art.92   alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.








VICEPREŞEDINTE,

MOHACI MIHAI





















Consilier parlamentar   Ovidiu Fulga 

